Ephemerelloidea

Ephemerelloidea er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. De er utbredt i alle verdensdeler bortsett fra Antarktis. Gruppen blir nå gjerne delt inn i 10 ulike, nålevende familier, dessuten blir en familie av fossile arter plassert her. Bare familiene Ephemerellidae (ca. 300 arter) og Leptohyphidae (ca. 120 arter) er noenlunde artsrike, de andre omfatter bare få arter, to av familiene bare én art.


== Utseende ==
De voksne døgnfluene er små til middelsstore, vanligvis temmelig slanke og mørke på farge. En del arter har bare ett vingepar, bakvingene er fullstendig borte.
Nymfene har en noe flattrykt kropp og kraftige føtter, lårene er ofte plateformet utvidede.


== Levevis ==
De fleste har nymfestadiet i rennende vann, ofte med sterk strøm. Noen lever i strandsonen i stillestående ferskvann. Eggene legges på vann overflaten, i en klump, som løser seg opp slik at eggene spres i vannmassene. Nymfene lever vanligvis av organisk materiale, som alger eller råtnende planter. Noen er planteetere. Nymfene til denne gruppen er ikke gode svømmere, og kryper mest rundt på bunnen. De voksne spiser ikke.
Døgnfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Men, livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (Eng.).


== Systematisk inndeling med europeiske arter ==
I Norge er det 3 arter. I 1993 ble det i bladet InsektNytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening [1].
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.

orden Døgnfluer (Ephemeroptera)
gruppe Pannota
overfamilie Ephemerelloidea
familie Ryggjelledøgnfluer (Ephemerellidae) – ca. 300 arter
Stor ryggjelledøgnflue, Ephemerella aurivilli (Bengtsson, 1908)
Rød ryggjelledøgnflue, Ephemerella ignita (Poda, 1761)
Liten ryggjelledøgnflue, Ephemerella mucronata (Bengtsson, 1909)
familie Austremerellidae – én art, Australia
familie Dicercomyzidae – 5 arter, Afrika
familie Ephemerythidae – 5 arter, Afrika
familie Leptohyphidae (inkludert Coryphoridae) – ca. 120 arter, Amerika
familie Machadorythidae – én art, Afrika
familie Melanemerellidae (inkludert Teloganellidae) – to arter, Sør-Amerika og Sørøst-Asia
familie Philolimniidae – bare én fossil art kjent, eocen-tiden
familie Teloganodidae – 22 arter, Afrika og Asia
familie Tricorythidae – ca. 30 arter, Afrika
familie Vietnamellidae – 6 arter, Sørøst-Asia


== Referanser ==


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller 14, 45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
Fauna Europaea, utbredelsesdatabase for europeiske dyr


== Eksterne lenker ==
(en) Ephemerelloidea i Encyclopedia of Life 
(en) Ephemerelloidea i Global Biodiversity Information Facility 
(en) Ephemerelloidea hos Fauna Europaea 
(en) Ephemerelloidea hos ITIS 
(en) Ephemerelloidea hos NCBI 
(en) Kategori:Ephemerelloidea – bilder, video eller lyd på Wikimedia Commons 
Ephemerelloidea – detaljert informasjon på Wikispecies 
Tree of Life - Døgnfluer, (Ephemeroptera) (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening